text: আত্মসমর্পণ করছেন ৯ জঙ্গি, করা হবে পুনর্বাসন
  আপডেট: ০০০৭ ঘণ্টা, জানুয়ারি ১৪, ২০২১
  এবিষয়ে র‌্যাবের অতিরিক্ত মহাপরিচালক (অপারেশন) কর্নেল তোফায়েল মোস্তফা সরোয়ার বাংলানিউজকে বলেন, 'জঙ্গিবাদ একটি বৈশ্বিক সমস্যা। জঙ্গিবাদের বিষয়ে আমরা জিরো টলারেন্স। জঙ্গিবাদ দমনে বাংলাদেশ সরকারের যে সাফল্য তার অনেক কাছে অনুসরণীয় হয়েছে। বর্তমানে দেশে থেকে জঙ্গিবাদকে সরকার সমূলে উৎপাটন করতে চায়। এজন্য জঙ্গি সদস্যদের গ্রেফতারের মাধ্যমে আইনের আওতায় আনা এবং শাস্তির বিষয়টি নিশ্চিত করা একটি অংশ। আমরা অপারেশন বা অভিযান চালিয়ে জঙ্গিদের দমন করতে পারি। কিন্তু যদি সমূলে উৎপাটন করতে চাই, তবে তাদের মস্তিষ্ক ও হৃদয় থেকে এ জঙ্গিবাদ বের করে ফেরাতে হবে। '
  র‌্যাব জানায়, বেশ কিছু জঙ্গি সদস্যদের সঙ্গে বেশ কয়েক মাস ধরে সম্পর্ক স্থাপন করা হয়। তাদের শনাক্ত করা হয়েছে। ভ্রান্ত বিশ্বাস থেকে জঙ্গি সদস্যদের বের করে আনার জন্য সুশিক্ষিত আলেম, সাইকোলোজিস্ট (মনোবিজ্ঞানী) সাইক্রেটিস, কাউন্সিলর ও আমাদের গোয়েন্দা কর্মকর্তাদের মোটিভেশনের ব্যবস্থা করা হয়েছে। এছাড়াও সামাজিক পুনর্বাসনের ব্যবস্থা করা হয়েছে।